7. हरिशंकर परसाई और तीसरे दर्जे के श्रद्धेय'
जीवन परिचय
हरिशंकर परसाई का जन्म 22 अगस्त 1924 को मध्य प्रदेश के होशंगाबाद जिले के जमानी गाँव में हुआ था। प्रारंभिक शिक्षा उनकी स्थानीय पाठशालाओं और स्कूलों में हुई। उच्च शिक्षा के लिए वे नागपुर गए। वहीं से उनहोंने एम. ए. किया । फिर 'डिप्लोमा इन टीचिंग' की उपाधि हासिल की। कुछ सालों तक उन्होंने पढ़ाया भी। लेकिन बाद में नौकरी करने की बजाए मसिजीवी लेखक बनकर जीवनयापन करना ही उन्होंने श्रेयस्कर समझा । हिंदी में लेखन के आधार पर आजीविका चलाना आसान काम नहीं है। लेकिन परसाईजी जीवनपर्यंत अपने निश्चय पर अडिग रहे। जबलपुर से 'वसुधा ' नाम की साहित्यिक मासिक पत्रिका का भी प्रकाशन उन्होंने किया। घाटे के बावजूद कई वर्षों तक उसका सफलतापूर्वक प्रकाशन होता रहा 'वसुधा' के साहित्यिक अवदान और लेखन के लिए जबलपुर विश्वविद्यालय ने उन्हें डी. लिट् की मानद उपाधि देकर सम्मानित किया । अनेक पत्र पत्रिकाओं में वर्षो तक उन्होंने स्तंभ लेखन किया। उन्हें कई अन्य पुरस्कारों से भी सम्मानित किया गया जिसमें 1982 में केन्द्रीय साहित्य अकादमी सम्मान भी शामिल है। उनकी रचनाओं को उत्तर प्रदेश और मध्य प्रदेश में भी साहित्य सम्मान मिला। उन्होंने विश्व शांति सम्मेलन में भारतीय प्रतिनिधि मंडल के सदस्य के नाते सोवियत संघ की यात्रा भी की।
परसाईजी कई क्षेत्रों में लगातार सक्रिय रहे। वे मध्य प्रदेश प्रगतिशील लेखक संघ की स्थापना के समय से ही अध्यक्ष मंडल के अध्यक्ष रहे। वे मजदूर आंदोलन से जुड़े हुए थे। अध्यापन के दौरान जीवन के विविधतापूर्ण अनुभवों ने उनके लेखन को ठोस सामाजिक आधार दिया। शिक्षक संघ की गतिविधियों से भी वे जुड़े रहे। परसाईज़ी का अगस्त 1995 में निधन हो गया ।
साहित्यिक योगदान
श्री हरिशंकर परसाई चार दशकों से अधिक समय तक साहित्य लेखन में सक्रिय रहे। परसाईजी के साहित्य की सबसे बड़ी विशेषता है कि उन्होंने कहानी और निबंध की विधा को निरंतर तोड़ा है। उनकी रचनाओं में कहानी, रिपोर्ताज, संस्मरण, रेखाचित्र, पत्र
लेखन, साक्षात्कार, आत्मकथा, निबंध, आदि विधाओं की विशेषताओं का समुच्चय मिलता है। लेकिन उनके लेखन का केंद्रीय तत्व है- व्यंग्य । व्यंग्य को आमतौर पर लेखन की शैली माना जाता रहा है, लेकिन परसाईजी ने उसे स्वतंत्र विधा का रूप दे दिया।
परसाईजी की रचनाओं में ताजगी और मौलिकता है। वे रोजमर्रा जीवन के भीतर से समस्याओं और सामाजिक आचारण से जुड़े प्रश्नों को उठाते हैं। इनमें हमारे संपर्क में आने वाले कई तरह के लोग भी शामिल हैं। उनके तरह-तरह के आचरण हैं और अपनी आकांक्षाएँ हैं, कुंठाएँ हैं, नैतिक संकट हैं और तरह-तरह के बद्धमूल संस्कार हैं। विभिन्न विधाओं के पारस्परिक अन्तरावलंबन के जरिए व्यंग्य उभारना उनकी लेखन क्षमता की सबसे बड़ी विशेषता है।
हरिशंकर परसाई के संदर्भ में परंपरागत बनावट को तोड़ना जरूरी हो जाता है। परसाईजी ने व्यंग्य के माध्यम से इन सभी क्षेत्रों में जारी प्रतिगामिता और रूढिवाद को तोड़ा है। उनकी प्रत्येक रचना अपने समय और उससे जुड़े संदर्भों का उत्पादन होती है। इसलिए यह ज़रूरी हो जाता है कि रचना में निहित लेखकीय संदेश को समझने के लिए उस समय और संदर्भ को ध्यान में रखें।
परसाईजी जिस तरह के जीवनानुभवों से प्रेरित होकर व्यंग्य लेखन की ओर उन्मुख हुए, वे जनपक्षीय, प्रगतिशील और मानवीय करुणा से ओतप्रोत लेखन के आधार होते हैं । यहाँ यह भी समझना ज़रूरी है कि निजी अनुभवों से उत्पन्न तल्खी किसी लेखक को महान् रचनाकार नहीं बनाती, जब तक कि वह अपने उन अनुभवों को सामाजिक वास्तविकताओं के परिप्रेक्ष्य में रखकर नहीं जांचता परखता । रचना में व्यंग्य का जन्म यथार्थ में निहित असंगति और अंतर्विरोध की पहचान तथा उनकी अभिव्यक्ति के माध्यम से होता है। यथार्थ में अंतर्विरोध की पहचान सरल नहीं होती क्योंकि यथार्थ जितना अधिक जटिल है, उसके अंतर्विरोधी पहलू भी उतने ही अंतर्ग्रथित होते हैं। जब रचनाकार के सम्मुख यथार्थ की जटिलता उद्घाटित होने लगती है तो वह उस जटिलता के कारणों को पहचानने की प्रक्रिया में, उसमें निहित असंगतियों, अंतर्विरोधों और विषमताओं को पहचानने लगता है। वह उन प्रयासों को भी देखता है जिनके द्वारा समाज का शक्तिशाली वर्ग इन पर आवरण डालने की कोशिश करता है। वह इन स्थितियों में निहित विडंबना को पहचान जाता है और उसके अंदर गहरा आक्रोश जन्म लेता है। यही आक्रोश रचना में व्यंग्य बनकर फूटता है।
परसाईजी अपनी रचनाओं में प्रायः मध्यवर्गीय चरित्र लेते हैं। इस व्यंग्य निबंध में भी मध्यवर्गीय् चरित्र ही केंद्र में है। उनमें जो द्वैतता और छद्म है उसको वे व्यंग्य का निशाना बनाते हैं। इसके साथ ही वे समाज के प्रभुवर्ग पर भी तीखा व्यंग्य करते हैं,
लेकिन इस वर्ग पर उनके व्यंग्य में आक्रोश और गुस्सा भी अभिव्यक्त होता है। व्यंग्य के लिए वे कथ्य, चरित्र, भाषा और शैली सभी का प्रयोग करते हैं। इसीलिए उनकी रचनाओं में व्यंग्य उसके आंतरिक गठन में निहित होता है, ऊपर से आरोपित नहीं लगता।
परसाईजी का व्यंग्य हास्य के लिए नहीं है बल्कि अपने पाठकों को सामाजिक विषमताओं के प्रति सावधान और जागरूक बनाने के लिए है। उनका लेखन उनके विचारों का वाहक है जिसे उनके संपूर्ण लेखन में अभिव्यक्त होता हुआ पाते हैं। परसाईजी की रचनाओं पर विचार करते हुए इस पक्ष को अवश्य ध्यान में रखना चाहिए ।
परसाईजी का संपूर्ण लेखन छह खंडों में विभाजित 'परसाई रचनावली' में संकलित है। वैसे उनकी प्रुख रचनाएँ निम्नलिखित हैंः
कहानी संग्रह 'हँसते हैं रोते हैं', 'जैसे उनके दिन फिरे' ।
उपन्यास 'रानी नागफनी की कहानी', 'तट की खोज।
निबंध संग्रह : 'तब की बात और थी', 'भूत के पाँव पीछे', 'बेईमानी की परत पगडंडियों का जमाना', सदाचार का ताबीज ' 'शिकायत मुझे भी है', 'वैष्णव की फिसलन', 'विकलांग श्रद्धा का दौर' ।
अन्य विधाएँः 'निठल्ले की डायरी', 'तिरछी रेखाएँ', 'एक लड़की पाँच दीवाने', 'बोलती रेखाएँ', 'माटी कहे कुम्हार से', 'पाखंड का अध्यात्म तथा 'सुनो भाई साधो' ।
रचना के बारे में
'तीसरे दर्जे के श्रद्धेय हरिशंकर परसाई की प्रतिनिधि निबंध रचना है। यह निबंध उनके संग्रह 'वैष्णव की फिसलन' में संकलित है। परसाई ने व्यंग्यपरक निबंधों को उत्कर्षता प्रदान की। इस क्षेत्र के वे श्रेष्ठ हिंदी रचनाकार हैं। उनके निबंध का विषय राजनीतिक, सांस्कृतिक और सामाजिक होता है। स्वातंत्र्योत्तर भारत की सामाजिक और राजनीतिक विषमता को उन्होंने अपने निबंधों का विषय बनाया है। 'तीसरे दर्जे के श्रद्धेय ' का रचनाकाल स्वतंत्रता की पच्चीसवीं वर्षगाठ के समय यानी 1972 ई. के आसपास का है।
'तीसरे दर्जे के श्रद्धेय में निबंधकार ने मध्यवर्गीय बुद्धिजीवी वर्ग की सुविधाभोगी मानसिकता पर तीखा प्रहार किया है। सत्य, न्याय और क्रांति पर प्रवचन देने वाले बुद्धिजीवी पर लेखक का सीधा-सीधा कटाक्ष है जिसकी कथनी और करनी में बहुत बड़ा अंतर दिखाई देता है। बुद्धिजीवी की दोहरी नैतिकता को प्रकाश में लाने के लिए इस निबंध की रचना हुई है।
लेखक द्वारा अपने समय की समस्याओं पर विचार करना उसका सामाजिक और रचनात्मक दायित्व है। परसाईजी ऐसे ही लेखक हैं जो अपनी समकालीन समस्याओं के परिप्रेक्ष्य में साहित्य रचते रहे हैं। तीसरे दर्जे के श्रद्वेय' में स्वतंत्रता की पच्चीसवीं वर्षगांठ पर देश के राजनीतिक, सामाजिक और साहित्यिक स्थितियों का आकलन किया गया है। बड़े-बड़े दावे करने वाला बुद्धिजीवी किस तरह मामूली स्वार्थों के लिए समझौता करता है। सामाजिक परिवर्तन और नैतिकता की बात करने वाला बुद्धिजीवी चंद रुपये बचाने के लिए तीसरी श्रेणी में यात्रा करता है और प्रथम श्रेणी का किराया वसूलता है। कथनी और करनी का यह अंतराल उसकी बौद्धिक जड़ता और पाखंड का प्रमाण है। ऐसे लोग समाज को क्या दिशा दे सकते हैं। वे आम आदमी को अपने कथन और कर्म से कैसे प्रभावित कर सकते हैं। यही वह केंद्रीय प्रश्न है जो लेखक को कचोटता है और इसी से इस व्यंग्य निबंध का जन्म हुआ है। हरिशंकर परसाई ने जब यह निबंध लिखा था, तब से स्थितियाँ और बदतर हुई हैं। बुद्धिजीवी वर्ग का पाखंड और दोहरी नैतिकता का आडंबर और बढ़ा है। यही कारण है कि इस निबंध की प्रासंगिकता आज भी बनी हुई है।
हरिशंकर परसाई निबंध में अपनी तरह से एक नयी राह को चुनते हैं। उनके निबंध में कई तरह के संश्लिष्ट अनुभव हमें प्राप्त होते हैं। उन्होंने व्यंग्य से निबंध को इतना अधिक वास्तविक बना दिया है कि निबंध के पुराने प्रतिमान उनके सामने बौने नजर आते हैं। 'तीसरे दर्जे के श्रद्धेय' में वे अपनी बात जीवन के वास्तविक अनुभवों के परिप्रेक्ष्य में प्रस्तुत करते हैं। वे अपनी बात की शुरुआत अपने एक यात्रा अनुभव से करते हैं। आत्मालोचना अपने वर्ग में व्याप्त पाखंड पर व्यंग्य करने का प्रभावशाली तरीका है। लेखक से वे पूरे बुद्धिजीवी वर्ग पर आते हैं और उसकी आत्महीनता को रखते हैं। बुद्धिजीवी के बहाने विश्वविद्यालयों और उनके पाठ्यक्रमों को अपना निशाना बनाते हैं। बुद्धिजीवी के दोहरे मानदण्ड को सामने रखते हैं। स्वतंत्रता के पच्चीस वर्ष बाद भी समाज के प्रतिमान नहीं बदले। उसके नजरिए में कोई परिवर्तन नहीं हुआ है। इस पर वे गहरी चिंता व्यक्त करते हैं। राजनीति के खोखले नारे और इस नारे के भीतर दम तोड़ता हुआ कथित समाजवाद उस समय की सच्चाई है । भ्रष्टाचार, अनिश्चय और अविश्वास यही हमारी पीढ़ी की अर्जित संपत्ति है। यह चिंता परसाईजी के निबंध में बराबर व्यक्त हुई है।
परसाईजी के निबंधो की अपनी निजी शैली है। निबंध की समूची बनावट में उनकी मौलिकता और नवीनता झलकती है। वे व्यंग्य के माध्यम से कहानी और निबंध दोनों की परंगरागत बनावट को तोड़ते हैं। 'तीसरे दर्जे के श्रद्धेय ' में भी हमें कहानी, निबंध, आत्मकथा और यात्रा संस्मरण आदि विधाओं के तत्वों को जोड़कर वे इस निबंध को नये प्रकार से रचते हैं। लेकिन इन विधाओं की विशेषताओं का उपयोग वे व्यंग्य को उभारने और प्रभावशाली बनाने के लिए करते हैं। परसाईजी के निबंध में जिस समाज का चित्र है
भाषा भी उसी की बोल-चाल में ढली हुई है। भाषा में खालिस देशी बोली के तेवर हैं। हरिशंकर परसाई के लेखन का महत्व व्यंग्य की ऊर्जा के विस्फोट में है। व्यंग्य की उनकी भाषा संप्रेषणीय भी है और सर्जनात्मक भी।
मेजबान : किसी आयोजन को आयोजित करन वाला ज्यार्ज लुकाच प्रसिद्ध मार्क्सवादी लेखक और चिंतक ।
निर्देशक सिद्धांत - भारतीय संविधान के अन्तर्गत नीति निर्देशक तत्व जिससे कार्यपालिका को मार्ग निर्देशन प्राप्त होते हैं ।
जचकी वह अवधि जब स्त्री के बच्चा होने वाला होता है और बच्चा होने के बाद जितने दिन तक वह घर के कामों से अलग रहती है। इस अवधि में माँ को खाने-पीने के लिए पौष्टिक आहार दिया जाता है।
व्याखा के लिए प्रमुख अंश
'श्रद्धेय के भी दर्जे होते हैं। तीसरे दर्जे का श्रद्धेय प्रेरणा नहीं देता। वह शर्म देता है। गांधीजी की बात अलग थी। वे तीसरे को भी पहले दर्जे की महिमा दे देते थे। हम तो पहल दर्जे में बैठकर भी तीसरे की हीनता अनुभव करते हैं। संत और बुद्धिजीवी में यही फर्क है। मुझे विशेष सावधान रहना पड़ता है।
लौटते में मैं तीसरे दर्जे में यह कहकर बैठ जाता हूँ कि पहला दर्ज़ा रात को असुरक्षित रहता है। यही बुद्धिजीवी की मिश्रित अर्थ व्यवस्था है, जो देश की मिश्रित अर्थ व्यवस्था के अनुरूप ही है। देश के प्रति बुद्धिजीवी बहुत जागरूक है। वह पहले दर्जे से उतरता और तीसरे में चढ़ता है।
सोचता हूँ - मुझे हो क्या गया है? इतना अनिश्चय, इतना अविश्वास! क्या आज़ादी के पच्चीस वर्षों ने यही अनिश्चय और अविश्वास की मानसिकता दी है हमारी पीढ़ी को ? और यही हम आगामी पीढ़ी को विरासत में दे रहे हैं?
जिस रास्ते पर चल रहे हैं, वह 'समाजवाद मार्ग' है, पर ले कहीं और जा रहा है। महात्मा गांधी मार्ग पर सारे ठग रहते हैं। रवीन्द्र मार्ग पर बूचड़खाना खुला है। परीक्षा में कोई बैठता है, और पास दूसरा हो जाता है। सारे देश में शक्कर के दाम दो रुपये किलो निश्चित किये गए हैं, पर इस घोषणा के बाद ही उसका दाम चार रुपये से बढ़कर सवा चार रुपये हो जाता है। सहकारी दूकान के सामने कतार लगी है और पीछे के दरवाज़ों से चीज़ें कालाबाजार में चली जा रही हैं। क्षेत्र में काम कोई करता है और टिकिट दूसरे को मिल जाती है। हम
किसी को महान् भ्रष्टाचारी घोषित करते हैं और वह सदाचार अधिकारी बना दिया जाता है।
व्याख्या का उदाहरण
पच्चीस सालों से क्या-क्या नहीं चिपका है इस देश में ! संविधान के निर्देशक सिद्धांत चिपके हैं। पर अमल नहीं । चिपका है गांधीजी का वाक्य - 'स्वराज्य में हर आँख का आँसू पोंछा जायगा । मगर यही तय नहीं हो पा रहा कि रुला कौन रहे हैं। पचपन करोड़ के हाथों में एक-एक रुमाल दे दिया गया है कि लो, एक दूसरे के स्वराज्य के आँसू पोंछो । चिपके कागज़ का क्या भरोसा । समाजवादी ढंग का नारा चिपका था। पर काम सब बेढंगा हो रहा था। फिर जनतांत्रिक समाजवाद' चिपक गया। फिर समाजवाद' चिपका। अब 'गरीबी हटाओ' चिपका है। मगर कीमतें बढ़ रही हैं। चिपके कागज़ का कोई भरोसा नहीं रह गया।
व्याख्या संकेत
यदि आपने निबंध पढ़ लिया है तो आपने जान लिया है कि यह अंश हरिशंकर परसाई के व्यंग्य निबंध 'तीसरे दर्जे के श्रद्धेय' में से लिया गया है। परसाईजी का यह व्यंग्य निबंध उस कथित बुद्धिजीवी पर तीक्ष्ण प्रहार करता है जो बातें तो क्रांति की करता है, लेकिन जिसका आचरण उसके विपरीत होता है।
उपर्युक्त अंश मे निबंधकार अपने से संबंधित एक घटना का उल्लेख करते हुए अपने मन में पैदा हुए भ्रम को तत्कालीन हालात से जोड़ देता है। वह गाड़ी पकड़ने के लिए स्टेशन पर इंतजार कर रहा है। अधिकारियों से वह गाड़ी के आने का समय पूछता है, वहाँ नोटिस बोर्ड पर लगे टाइम-टैबिल में भी देखता है, फिर भी उसे विश्वास नहीं होता। नोटिस बोर्ड पर चिपके हुए टाइम-टेबिल पर भरोसा करे या नहीं इसी पर विचार करता हुआ लेखक आज़ादी के पच्चीस साल बाद की स्थितियों पर विचार करता है। इस अंश का यही संदर्भ है।
स्वतंत्रता प्राप्ति के बाद देश का संविधान बना। उसमें नीति-निर्देशक सिद्धांत लिखे हुए हैं जिनके अनुसार कार्यपालिका (सरकार) को काम करना चाहिए। लेकिन सरकारें उन नीति-निर्देशक सिद्धांतों पर अमल तो दूर उनकी परवाह भी नहीं करती। लेखक गांधीजी के एक कथन कि आजादी प्राप्त होने के बाद 'हर आँख का आँसू पौंछा जायगा' उसे भी भूल दिया गया। अपने व्यंग्यात्मक अंदाज़ में वे यह प्रश्न करते हैं कि अभी तो यही तय नहीं है कि 'रुला कौन रहे हैं जाहिर है कि लोगों के दुख-दर्द दूर होने की बजाए उन्हें दूसरी - दूसरी बातों से गुमराह किया जा रहा है। एक तरफ स्वराज्य की बात है तो दूसरी तरफ समाजवाद की । लेकिन न तो आम आदमी को स्वराज्य मिला और न ही समाजवाद
आया। सभी काम उससे उलट ही होते रहे। लेखक अपनी बात को आगे बढ़ाते हुए कहता है कि अब जब गरीबी हटाओं का नारा दिया जा रहा है तो वास्तव में कीमतें बढ़ रही हैं। एक लोकतांत्रिक देश में यदि कथनी और करनी में इतना अंतर हो तो इससे जनता की परेशानियाँ कितनी बढ़ जाएगी, इसका अनुमान लगाया जा सकता है।
भारत के आजाद होने के बाद जो सरकारें बनी उन्होंने लोकतंत्र, समाजवाद और गरीबी हटाने के जो वादे किए वे कभी पूरे नहीं हुए। यहाँ इसी बात को लेखक ने व्यंग्य द्वारा कहा है। स्टेशन पर टाइम टेबल का चिपका होना और गाड़ी का उसके अनुसार न पहुँचना यहाँ ऐसा रूपक बन जाता है जो उस समय की राजनीतिक स्थितियों पर व्यंग्य का माध्यम बन जाता है। चिपकना क्रिया के द्वारा वे उन सिद्धांतों के चिपकने से जोड़ देते हैं जो दुकान पर साइनबोर्ड की तरह लगा तो है लेकिन जिस पर लिखी बातों का कोई अर्थ नहीं रह गया है। राजनीतिक अंतर्विरोध को उभारते हुए देश की विडंबनापूर्ण स्थिति का चित्रण करते हुए वे व्यंग्य उभारते हैं। इन बातों के परिप्रेक्ष्य में आप उपर्युक्त अंश की भाषा और शैली संबंधी विशेषताओं को उजागर कर सकते
सहायक पुस्तकें
परसाई रचनावली (छह भाग), राजकमल प्रकाशन, नई दिल्ली।
मूल पाठ : निबंध
बुद्धिजीवी बहुत थोड़े में संतुष्ट हो जाता है। उसे पहले दर्जे का किराया दे दो ताकि वह तीसरे में सफर करके पैसा बचा ले । एकाध माला पहना दो, कुछ श्रोता दे दो और भाषण के बाद थोड़ी तारीफ वह मान जाता है, इतने में। मैं भी विश्वविद्यालय में भाषण देकर संतुष्ट था। उस शहर से बीस मील इधर के स्टेशन से मैं तीसरे से पहले दर्जे में आ गया था, जिससे मेज़बानों को बुद्धिजीवी को तीसरे दर्जे से उतारने की शर्म न झेलनी पड़े। मैं दरवाज़े पर हेण्डिल पकड़े तब तक खड़ा रहा, जब तक उन्होंने मुझे देख नहीं लिया। ऐसा हो चुका है कि स्वागतकर्ता मुझे पहले दर्जे में तलाश कर रहे हैं और मैं चुपचाप तीसरे दर्जे से उतरकर उनका इंतज़ार कर रहा हूँ। जब वे मिलते हैं, तो दोनों पार्टियों को शर्म महसूस होती है। वे सोचते हैं कि थर्ड क्लासिये को बुला लिया। और मैं सोचता हूँ इन्होंने मुझे पकड़ लिया। कभी मौका मिला तो नज़र बचाकर प्लेटफार्म पर हूँ तीसरे दर्जे के सामने से सरककर पहले के सामने आ जाता हूँ और फिर बाबू को टिकिट इस तरह देता हूँ कि मेजबान जान न सके कि वह तीसरे दर्जे का है।
'श्रद्धेय के भी दर्जे होते हैं। तीसरे दर्जे का श्रद्धेय प्रेरणा नहीं देता। वह शर्म देता है। गांधीजी की बात अलग थी। वे तीसरे को भी पहले दर्जे की महिमा दे देते थे। हम तो पहल दर्जे में बैठकर भी तीसरे की हीनता अनुभव करते हैं। संत और बुद्धिजीवी में यही फर्क है। मुझे विशेष सावधान रहना पड़ता है। पाठ्यक्रम में आ गया हूँ। कोर्स का लेखक हो गया हूँ। कोर्स का लेखक वह पक्षी है, जिसके पाँवों में घुंघरू बाँध दिये गए हैं। उसे ठुमककर चलना पड़ता है। ये आभूषण भी हैं और बेड़ियाँ भी। रायल्टी मिलने लगती है तो जी होता है कि 'सत्साहित्य' ही लिखो, जिससे लड़के-लड़कियों का चरित्र बने। उसे आचार्यगण तुरंत गले लगा लेंगे। परेशानी यही है कि 'सत्साहित्य' कुल आठ-दस वाक्यों में आ जाता है, जैसे- सत्य बोलो, किसी को कष्ट मत दो, ब्रह्मचर्य से रहो, परायी स्त्री को माता समझो, आदि ।'
एक तो बुद्धिजीवी, फिर कोर्स का बुद्धिजीवी- मुझे विशेष सावधान रहना पड़ता है। कितना ही प्रखर बुद्धिजीवी हो, अगर तीसरे दर्जे से उतरता हुआ देख लिया जाता है, तो उसका मनोबल घट जाता है। तीसरे दर्जे से उतरा और बुद्ध (नहीं अबुद्ध) शाकाहारी होटल में ठहरा बुद्धिजीवी आधा बुझ जाता है। मैं मनोबल बनाये रखने के लिए पन्द्रह-बीस मील पहले तीसरे से पहले दर्जे में आ जाता हूँ और पेट चाहे पचा न सके, अच्छे मांसाहारी होटल में ठहरता हूँ। पहला दर्ज़ा और गोश्त बुद्धिजीवी को प्रखर बनाते हैं।
लौटते में मैं तीसरे दर्जे में यह कहकर बैठ जाता हूँ कि पहला दर्ज़ा रात को असुरक्षित रहता है। यही बुद्धिजीवी की मिश्रित अर्थ-व्यवस्था है, जो देश की मिश्रित अर्थव्यवस्था के अनुरूप ही है। देश के प्रति बुद्धिजीवी बहुत जागरूक है। वह पहले दर्जे से उतरता और तीसरे में चढ़ता है।
मेरे भाषण का विषय था 'आजादी के पच्चीस वर्ष सामने लड़कियाँ बैठी थीं, जिनकी शादी बिना दहेज के नहीं होने वाली थी । बैल की तरह मार्केट में उनके लिए पति खरीदना ही होगा। वर का बाप जचकी तक का खर्च जोड़कर ले लेगा। स्त्री के लिए अभी भी पत्नी के पद पर नौकरी सबसे सुरक्षित जीविका है। और लड़के बैठे थे, जिन्हें डिग्री लेने के बाद सिर्फ़ सिनेमा घर पर पत्थर फेंकने का काम मिलने वाला है। आज़ादी के पच्चीस वर्षों का यही हिसाब है। पर पिछले दो वर्षों से कहा जा रहा है कि देश में क्रांति हो रही है। बुद्धिजीवी इसे समझे और इस प्रक्रिया में सहयोगी बने। बुद्धिजीवी को क्रांति की बात करने में क्या लगता है। वह सारा गुस्सा सरकार पर उतार देता है। इससे वाहवाही मिलती है, वह साहसी कहलाता है, लोकप्रिय होता है मगर यह छद्म क्रांतिकारिता है। ऐसा लेखक सरकार पर नाटकीय हमले करके सारी क्रांतिविरोधी बुर्जुआ ताकतों को बचा लेता है। इस तरह वह बुर्जुआसमर्थक हो जाता है। लुकाच का तो यही निष्कर्ष है। भाँग है तो मैंने क्रांतिकारिता की बात की। तीन पहले दर्जे का किराया और पेट में मुर्गा बुद्धिजीवी को क्रांतिकारी बना देता है। मुर्गा दिन में सबसे पहले क्रांति का आह्वान करता है। क्रांति की बाँग देता है और फिर घूड़े पर दाने बीनने लगता है। भारतीय बुद्धिजीवी का भी यही हाल है। क्रांति की बाँग, घूड़े पर दाने चुगना और हलाल होने का इंतज़ार करना । यों दूध और कलाकंद खानेवाले ( नहीं सेवन करनेवाले) भी अपने को क्रांतिकारी बुद्धिजीवी कहते हैं, पर मैं नहीं मानता।
लौटने के लिए स्टेशन पहुंचा तो टहलते हुए सोचने लगा इन पच्चीस वर्षों ने क्या दिया? इस समय मेरी क्या चिंता है। क्या मैं क्रांति की बात सोच रहा हूँ? नहीं, मुझमें यात्रा की घबराहट है। बर्थ की घबराहट है। मैं बार-बार टिकिट निकालकर देखता हूँ। आज का ही है? कहीं जाली तो नहीं है? रिजर्वेशन सही है कि नहीं? कोई भरोसा
मुझे गाड़ी के समय की चिंता है। मैं चिपका हुआ टाइम-टेबिल देखता हूँ। कहीं ऐसा तो नहीं है कि गाड़ी निकल गयी हो । टाइम-टेबिल देखता हूँ। पर मुझे इस पर भरोसा नहीं। यह पुराना भी हो सकता है। मैं वहीं खड़े बाबू से पूछता हूँ। वह कहता है, * आपने अभी तो वह चिपका हुआ टाइम-टेबिल देखा है। मैं कहता हूँ 'चिपके का क्या भरोसा ! पच्चीस सालों से क्या-क्या नहीं चिपका है इस देश में संविधान के निर्देशक सिद्धांत चिपके हैं। पर अमल नहीं । चिपका है गांधीजी का वाक्य - 'स्वराज्य में हर आँख
का आँसू पोंछा जायगा । मगर यही तय नहीं हो पा रहा कि रुला कौन रहे हैं। पचपन करोड़ के हाथों में एक-एक रुमाल दे दिया गया है कि लो, एक दूसरे के स्वराज्य के आँसू पोंछो । चिपके कागज़ का क्या भरोसा । समाजवादी ढंग का नारा चिपका था। पर काम सब बेढ़ंगा हो रहा था। फिर जनतांत्रिक समाजवाद' चिपक गया। फिर 'समाजवाद चिपका। अब 'गरीबी हटाओ' चिपका है। मगर कीमतें बढ़ रही हैं। चिपके कागज़ का कोई भरोसा नहीं रह गया।
बाबू मुझे गाड़ी का समय बताता है। पर मैं एक बाबू पर भरोसा नहीं करता। एक पर भरोसा करके नागपुर में भुगत चुका हूँ। उसने कहा था कि यह गाड़ी बैतूल रुकती है। पर बाद में मालूम हुआ कि नहीं रुकती। मैं दूसरे बाबू से पूछता हूँ। थोड़ा आश्वस्त होता
मैं अब काले तख्ते पर देखता हूँ । लिखा है- 'राइट टाइम । मुझे भरोसा नहीं होता । कल का लिखा हो और मिटाया न गया हो। या कोई और गाड़ी 'राइट टाइम' हो लेकिन लिख इसके सामने दिया गया हो। मैं फिर दो बाबुओं से पूछता हूँ, जो कहते हैं कि गाड़ी 'राइट टाइम' है। फिर भी मुझे विश्वास नहीं होता। गाड़ी समय से पहले भी आ सकती है और लेट भी ।
अब मुझे समय की चिंता लग गयी है। रेलवे की घड़ी का भरोसा नहीं। महीनों बन्द पड़ी रहती हैं ये घड़ियाँ। अपनी घड़ी देखता हूँ पर उस पर भी मुझे भरोसा नहीं। पता नहीं, कब चाबी दी। फिर इन घड़ियों का कोई ठिकाना है। मैं एक- दो लोगों से समय और पूछ
अब मैं प्लेटफार्म पर खड़ा गाड़ी का इंतज़ार कर रहा हूँ। मैं जानता हूँ गाड़ी पूर्व से आती है, पर मैं पश्चिम की तरफ भी देखता हूँ। दोनों तरफ से गाड़ी का इंतजार करता हूँ। कोई ठिकाना नहीं है। पूर्व से आने वाली गाड़ी पश्चिम से भी आ सकती है।
सोचता हूँ - मुझे हो क्या गया है? इतना अनिश्चय, इतना अविश्वास ! क्या आज़ादी के पच्चीस वर्षों ने यही अनिश्चय और अविश्वास की मानसिकता दी है हमारी पीढ़ी को? और यही हम आगामी पीढ़ी को विरासत में दे रहे हैं?
जिस रास्ते पर चल रहे हैं, वह 'समाजवाद मार्ग' है, पर ले कहीं और जा रहा है। महात्मा गांधी मार्ग पर सारे ठग रहते हैं। रवीन्द्र मार्ग पर बूचड़खाना खुला है। परीक्षा में कोई बैठता है, और पास दूसरा हो जाता है। सारे देश में शक्कर के दाम दो रुपये किलो निश्चित किये गए हैं, पर इस घोषणा के बाद ही उसका दाम चार रुपये से बढ़कर सवा चार रुपये हो जाता है। सहकारी दूकान के सामने कतार लगी है और पीछे के दरवाज़ों से
चीजें कालाबाजार में चली जा रही हैं। क्षेत्र में काम कोई करता है और टिकिट दूसरे को मिल जाती है। हम किसी को महान् भ्रष्टाचारी घोषित करते हैं और वह सदाचार - अधिकारी बना दिया जाता है।
अनिश्चय और अविश्वास !
दवा की शीशी पर नाम सही है, पर पता नहीं क्या खा रहे हैं। हनुमानभक्त मेरा एक मित्र कहता है, अब आदमी पर भरोसा नहीं रहा। कुछ निश्चित नहीं है। अब तो हनुमानजी से प्रार्थना करते हैं कि अब के जब राम के काम से गन्ध-मादन जाओ तो हमारे लिए भी पेचिश की दवा लेते आना। #
गाड़ी आती है। तीसरे दर्जे के श्रद्धेय जब अपनी सुरक्षित बर्थ पर जाते हैं, तो देखते हैं कि वहाँ कोई दूसरा बिस्तर फैला रहा है।

सात. हरिशंकर परसाई और तीसरे दर्जे के श्रद्धेय' जीवन परिचय हरिशंकर परसाई का जन्म बाईस अगस्त एक हज़ार नौ सौ चौबीस को मध्य प्रदेश के होशंगाबाद जिले के जमानी गाँव में हुआ था। प्रारंभिक शिक्षा उनकी स्थानीय पाठशालाओं और स्कूलों में हुई। उच्च शिक्षा के लिए वे नागपुर गए। वहीं से उनहोंने एम. ए. किया । फिर 'डिप्लोमा इन टीचिंग' की उपाधि हासिल की। कुछ सालों तक उन्होंने पढ़ाया भी। लेकिन बाद में नौकरी करने की बजाए मसिजीवी लेखक बनकर जीवनयापन करना ही उन्होंने श्रेयस्कर समझा । हिंदी में लेखन के आधार पर आजीविका चलाना आसान काम नहीं है। लेकिन परसाईजी जीवनपर्यंत अपने निश्चय पर अडिग रहे। जबलपुर से 'वसुधा ' नाम की साहित्यिक मासिक पत्रिका का भी प्रकाशन उन्होंने किया। घाटे के बावजूद कई वर्षों तक उसका सफलतापूर्वक प्रकाशन होता रहा 'वसुधा' के साहित्यिक अवदान और लेखन के लिए जबलपुर विश्वविद्यालय ने उन्हें डी. लिट् की मानद उपाधि देकर सम्मानित किया । अनेक पत्र पत्रिकाओं में वर्षो तक उन्होंने स्तंभ लेखन किया। उन्हें कई अन्य पुरस्कारों से भी सम्मानित किया गया जिसमें एक हज़ार नौ सौ बयासी में केन्द्रीय साहित्य अकादमी सम्मान भी शामिल है। उनकी रचनाओं को उत्तर प्रदेश और मध्य प्रदेश में भी साहित्य सम्मान मिला। उन्होंने विश्व शांति सम्मेलन में भारतीय प्रतिनिधि मंडल के सदस्य के नाते सोवियत संघ की यात्रा भी की। परसाईजी कई क्षेत्रों में लगातार सक्रिय रहे। वे मध्य प्रदेश प्रगतिशील लेखक संघ की स्थापना के समय से ही अध्यक्ष मंडल के अध्यक्ष रहे। वे मजदूर आंदोलन से जुड़े हुए थे। अध्यापन के दौरान जीवन के विविधतापूर्ण अनुभवों ने उनके लेखन को ठोस सामाजिक आधार दिया। शिक्षक संघ की गतिविधियों से भी वे जुड़े रहे। परसाईज़ी का अगस्त एक हज़ार नौ सौ पचानवे में निधन हो गया । साहित्यिक योगदान श्री हरिशंकर परसाई चार दशकों से अधिक समय तक साहित्य लेखन में सक्रिय रहे। परसाईजी के साहित्य की सबसे बड़ी विशेषता है कि उन्होंने कहानी और निबंध की विधा को निरंतर तोड़ा है। उनकी रचनाओं में कहानी, रिपोर्ताज, संस्मरण, रेखाचित्र, पत्र लेखन, साक्षात्कार, आत्मकथा, निबंध, आदि विधाओं की विशेषताओं का समुच्चय मिलता है। लेकिन उनके लेखन का केंद्रीय तत्व है- व्यंग्य । व्यंग्य को आमतौर पर लेखन की शैली माना जाता रहा है, लेकिन परसाईजी ने उसे स्वतंत्र विधा का रूप दे दिया। परसाईजी की रचनाओं में ताजगी और मौलिकता है। वे रोजमर्रा जीवन के भीतर से समस्याओं और सामाजिक आचारण से जुड़े प्रश्नों को उठाते हैं। इनमें हमारे संपर्क में आने वाले कई तरह के लोग भी शामिल हैं। उनके तरह-तरह के आचरण हैं और अपनी आकांक्षाएँ हैं, कुंठाएँ हैं, नैतिक संकट हैं और तरह-तरह के बद्धमूल संस्कार हैं। विभिन्न विधाओं के पारस्परिक अन्तरावलंबन के जरिए व्यंग्य उभारना उनकी लेखन क्षमता की सबसे बड़ी विशेषता है। हरिशंकर परसाई के संदर्भ में परंपरागत बनावट को तोड़ना जरूरी हो जाता है। परसाईजी ने व्यंग्य के माध्यम से इन सभी क्षेत्रों में जारी प्रतिगामिता और रूढिवाद को तोड़ा है। उनकी प्रत्येक रचना अपने समय और उससे जुड़े संदर्भों का उत्पादन होती है। इसलिए यह ज़रूरी हो जाता है कि रचना में निहित लेखकीय संदेश को समझने के लिए उस समय और संदर्भ को ध्यान में रखें। परसाईजी जिस तरह के जीवनानुभवों से प्रेरित होकर व्यंग्य लेखन की ओर उन्मुख हुए, वे जनपक्षीय, प्रगतिशील और मानवीय करुणा से ओतप्रोत लेखन के आधार होते हैं । यहाँ यह भी समझना ज़रूरी है कि निजी अनुभवों से उत्पन्न तल्खी किसी लेखक को महान् रचनाकार नहीं बनाती, जब तक कि वह अपने उन अनुभवों को सामाजिक वास्तविकताओं के परिप्रेक्ष्य में रखकर नहीं जांचता परखता । रचना में व्यंग्य का जन्म यथार्थ में निहित असंगति और अंतर्विरोध की पहचान तथा उनकी अभिव्यक्ति के माध्यम से होता है। यथार्थ में अंतर्विरोध की पहचान सरल नहीं होती क्योंकि यथार्थ जितना अधिक जटिल है, उसके अंतर्विरोधी पहलू भी उतने ही अंतर्ग्रथित होते हैं। जब रचनाकार के सम्मुख यथार्थ की जटिलता उद्घाटित होने लगती है तो वह उस जटिलता के कारणों को पहचानने की प्रक्रिया में, उसमें निहित असंगतियों, अंतर्विरोधों और विषमताओं को पहचानने लगता है। वह उन प्रयासों को भी देखता है जिनके द्वारा समाज का शक्तिशाली वर्ग इन पर आवरण डालने की कोशिश करता है। वह इन स्थितियों में निहित विडंबना को पहचान जाता है और उसके अंदर गहरा आक्रोश जन्म लेता है। यही आक्रोश रचना में व्यंग्य बनकर फूटता है। परसाईजी अपनी रचनाओं में प्रायः मध्यवर्गीय चरित्र लेते हैं। इस व्यंग्य निबंध में भी मध्यवर्गीय् चरित्र ही केंद्र में है। उनमें जो द्वैतता और छद्म है उसको वे व्यंग्य का निशाना बनाते हैं। इसके साथ ही वे समाज के प्रभुवर्ग पर भी तीखा व्यंग्य करते हैं, लेकिन इस वर्ग पर उनके व्यंग्य में आक्रोश और गुस्सा भी अभिव्यक्त होता है। व्यंग्य के लिए वे कथ्य, चरित्र, भाषा और शैली सभी का प्रयोग करते हैं। इसीलिए उनकी रचनाओं में व्यंग्य उसके आंतरिक गठन में निहित होता है, ऊपर से आरोपित नहीं लगता। परसाईजी का व्यंग्य हास्य के लिए नहीं है बल्कि अपने पाठकों को सामाजिक विषमताओं के प्रति सावधान और जागरूक बनाने के लिए है। उनका लेखन उनके विचारों का वाहक है जिसे उनके संपूर्ण लेखन में अभिव्यक्त होता हुआ पाते हैं। परसाईजी की रचनाओं पर विचार करते हुए इस पक्ष को अवश्य ध्यान में रखना चाहिए । परसाईजी का संपूर्ण लेखन छह खंडों में विभाजित 'परसाई रचनावली' में संकलित है। वैसे उनकी प्रुख रचनाएँ निम्नलिखित हैंः कहानी संग्रह 'हँसते हैं रोते हैं', 'जैसे उनके दिन फिरे' । उपन्यास 'रानी नागफनी की कहानी', 'तट की खोज। निबंध संग्रह : 'तब की बात और थी', 'भूत के पाँव पीछे', 'बेईमानी की परत पगडंडियों का जमाना', सदाचार का ताबीज ' 'शिकायत मुझे भी है', 'वैष्णव की फिसलन', 'विकलांग श्रद्धा का दौर' । अन्य विधाएँः 'निठल्ले की डायरी', 'तिरछी रेखाएँ', 'एक लड़की पाँच दीवाने', 'बोलती रेखाएँ', 'माटी कहे कुम्हार से', 'पाखंड का अध्यात्म तथा 'सुनो भाई साधो' । रचना के बारे में 'तीसरे दर्जे के श्रद्धेय हरिशंकर परसाई की प्रतिनिधि निबंध रचना है। यह निबंध उनके संग्रह 'वैष्णव की फिसलन' में संकलित है। परसाई ने व्यंग्यपरक निबंधों को उत्कर्षता प्रदान की। इस क्षेत्र के वे श्रेष्ठ हिंदी रचनाकार हैं। उनके निबंध का विषय राजनीतिक, सांस्कृतिक और सामाजिक होता है। स्वातंत्र्योत्तर भारत की सामाजिक और राजनीतिक विषमता को उन्होंने अपने निबंधों का विषय बनाया है। 'तीसरे दर्जे के श्रद्धेय ' का रचनाकाल स्वतंत्रता की पच्चीसवीं वर्षगाठ के समय यानी एक हज़ार नौ सौ बहत्तर ई. के आसपास का है। 'तीसरे दर्जे के श्रद्धेय में निबंधकार ने मध्यवर्गीय बुद्धिजीवी वर्ग की सुविधाभोगी मानसिकता पर तीखा प्रहार किया है। सत्य, न्याय और क्रांति पर प्रवचन देने वाले बुद्धिजीवी पर लेखक का सीधा-सीधा कटाक्ष है जिसकी कथनी और करनी में बहुत बड़ा अंतर दिखाई देता है। बुद्धिजीवी की दोहरी नैतिकता को प्रकाश में लाने के लिए इस निबंध की रचना हुई है। लेखक द्वारा अपने समय की समस्याओं पर विचार करना उसका सामाजिक और रचनात्मक दायित्व है। परसाईजी ऐसे ही लेखक हैं जो अपनी समकालीन समस्याओं के परिप्रेक्ष्य में साहित्य रचते रहे हैं। तीसरे दर्जे के श्रद्वेय' में स्वतंत्रता की पच्चीसवीं वर्षगांठ पर देश के राजनीतिक, सामाजिक और साहित्यिक स्थितियों का आकलन किया गया है। बड़े-बड़े दावे करने वाला बुद्धिजीवी किस तरह मामूली स्वार्थों के लिए समझौता करता है। सामाजिक परिवर्तन और नैतिकता की बात करने वाला बुद्धिजीवी चंद रुपये बचाने के लिए तीसरी श्रेणी में यात्रा करता है और प्रथम श्रेणी का किराया वसूलता है। कथनी और करनी का यह अंतराल उसकी बौद्धिक जड़ता और पाखंड का प्रमाण है। ऐसे लोग समाज को क्या दिशा दे सकते हैं। वे आम आदमी को अपने कथन और कर्म से कैसे प्रभावित कर सकते हैं। यही वह केंद्रीय प्रश्न है जो लेखक को कचोटता है और इसी से इस व्यंग्य निबंध का जन्म हुआ है। हरिशंकर परसाई ने जब यह निबंध लिखा था, तब से स्थितियाँ और बदतर हुई हैं। बुद्धिजीवी वर्ग का पाखंड और दोहरी नैतिकता का आडंबर और बढ़ा है। यही कारण है कि इस निबंध की प्रासंगिकता आज भी बनी हुई है। हरिशंकर परसाई निबंध में अपनी तरह से एक नयी राह को चुनते हैं। उनके निबंध में कई तरह के संश्लिष्ट अनुभव हमें प्राप्त होते हैं। उन्होंने व्यंग्य से निबंध को इतना अधिक वास्तविक बना दिया है कि निबंध के पुराने प्रतिमान उनके सामने बौने नजर आते हैं। 'तीसरे दर्जे के श्रद्धेय' में वे अपनी बात जीवन के वास्तविक अनुभवों के परिप्रेक्ष्य में प्रस्तुत करते हैं। वे अपनी बात की शुरुआत अपने एक यात्रा अनुभव से करते हैं। आत्मालोचना अपने वर्ग में व्याप्त पाखंड पर व्यंग्य करने का प्रभावशाली तरीका है। लेखक से वे पूरे बुद्धिजीवी वर्ग पर आते हैं और उसकी आत्महीनता को रखते हैं। बुद्धिजीवी के बहाने विश्वविद्यालयों और उनके पाठ्यक्रमों को अपना निशाना बनाते हैं। बुद्धिजीवी के दोहरे मानदण्ड को सामने रखते हैं। स्वतंत्रता के पच्चीस वर्ष बाद भी समाज के प्रतिमान नहीं बदले। उसके नजरिए में कोई परिवर्तन नहीं हुआ है। इस पर वे गहरी चिंता व्यक्त करते हैं। राजनीति के खोखले नारे और इस नारे के भीतर दम तोड़ता हुआ कथित समाजवाद उस समय की सच्चाई है । भ्रष्टाचार, अनिश्चय और अविश्वास यही हमारी पीढ़ी की अर्जित संपत्ति है। यह चिंता परसाईजी के निबंध में बराबर व्यक्त हुई है। परसाईजी के निबंधो की अपनी निजी शैली है। निबंध की समूची बनावट में उनकी मौलिकता और नवीनता झलकती है। वे व्यंग्य के माध्यम से कहानी और निबंध दोनों की परंगरागत बनावट को तोड़ते हैं। 'तीसरे दर्जे के श्रद्धेय ' में भी हमें कहानी, निबंध, आत्मकथा और यात्रा संस्मरण आदि विधाओं के तत्वों को जोड़कर वे इस निबंध को नये प्रकार से रचते हैं। लेकिन इन विधाओं की विशेषताओं का उपयोग वे व्यंग्य को उभारने और प्रभावशाली बनाने के लिए करते हैं। परसाईजी के निबंध में जिस समाज का चित्र है भाषा भी उसी की बोल-चाल में ढली हुई है। भाषा में खालिस देशी बोली के तेवर हैं। हरिशंकर परसाई के लेखन का महत्व व्यंग्य की ऊर्जा के विस्फोट में है। व्यंग्य की उनकी भाषा संप्रेषणीय भी है और सर्जनात्मक भी। मेजबान : किसी आयोजन को आयोजित करन वाला ज्यार्ज लुकाच प्रसिद्ध मार्क्सवादी लेखक और चिंतक । निर्देशक सिद्धांत - भारतीय संविधान के अन्तर्गत नीति निर्देशक तत्व जिससे कार्यपालिका को मार्ग निर्देशन प्राप्त होते हैं । जचकी वह अवधि जब स्त्री के बच्चा होने वाला होता है और बच्चा होने के बाद जितने दिन तक वह घर के कामों से अलग रहती है। इस अवधि में माँ को खाने-पीने के लिए पौष्टिक आहार दिया जाता है। व्याखा के लिए प्रमुख अंश 'श्रद्धेय के भी दर्जे होते हैं। तीसरे दर्जे का श्रद्धेय प्रेरणा नहीं देता। वह शर्म देता है। गांधीजी की बात अलग थी। वे तीसरे को भी पहले दर्जे की महिमा दे देते थे। हम तो पहल दर्जे में बैठकर भी तीसरे की हीनता अनुभव करते हैं। संत और बुद्धिजीवी में यही फर्क है। मुझे विशेष सावधान रहना पड़ता है। लौटते में मैं तीसरे दर्जे में यह कहकर बैठ जाता हूँ कि पहला दर्ज़ा रात को असुरक्षित रहता है। यही बुद्धिजीवी की मिश्रित अर्थ व्यवस्था है, जो देश की मिश्रित अर्थ व्यवस्था के अनुरूप ही है। देश के प्रति बुद्धिजीवी बहुत जागरूक है। वह पहले दर्जे से उतरता और तीसरे में चढ़ता है। सोचता हूँ - मुझे हो क्या गया है? इतना अनिश्चय, इतना अविश्वास! क्या आज़ादी के पच्चीस वर्षों ने यही अनिश्चय और अविश्वास की मानसिकता दी है हमारी पीढ़ी को ? और यही हम आगामी पीढ़ी को विरासत में दे रहे हैं? जिस रास्ते पर चल रहे हैं, वह 'समाजवाद मार्ग' है, पर ले कहीं और जा रहा है। महात्मा गांधी मार्ग पर सारे ठग रहते हैं। रवीन्द्र मार्ग पर बूचड़खाना खुला है। परीक्षा में कोई बैठता है, और पास दूसरा हो जाता है। सारे देश में शक्कर के दाम दो रुपये किलो निश्चित किये गए हैं, पर इस घोषणा के बाद ही उसका दाम चार रुपये से बढ़कर सवा चार रुपये हो जाता है। सहकारी दूकान के सामने कतार लगी है और पीछे के दरवाज़ों से चीज़ें कालाबाजार में चली जा रही हैं। क्षेत्र में काम कोई करता है और टिकिट दूसरे को मिल जाती है। हम किसी को महान् भ्रष्टाचारी घोषित करते हैं और वह सदाचार अधिकारी बना दिया जाता है। व्याख्या का उदाहरण पच्चीस सालों से क्या-क्या नहीं चिपका है इस देश में ! संविधान के निर्देशक सिद्धांत चिपके हैं। पर अमल नहीं । चिपका है गांधीजी का वाक्य - 'स्वराज्य में हर आँख का आँसू पोंछा जायगा । मगर यही तय नहीं हो पा रहा कि रुला कौन रहे हैं। पचपन करोड़ के हाथों में एक-एक रुमाल दे दिया गया है कि लो, एक दूसरे के स्वराज्य के आँसू पोंछो । चिपके कागज़ का क्या भरोसा । समाजवादी ढंग का नारा चिपका था। पर काम सब बेढंगा हो रहा था। फिर जनतांत्रिक समाजवाद' चिपक गया। फिर समाजवाद' चिपका। अब 'गरीबी हटाओ' चिपका है। मगर कीमतें बढ़ रही हैं। चिपके कागज़ का कोई भरोसा नहीं रह गया। व्याख्या संकेत यदि आपने निबंध पढ़ लिया है तो आपने जान लिया है कि यह अंश हरिशंकर परसाई के व्यंग्य निबंध 'तीसरे दर्जे के श्रद्धेय' में से लिया गया है। परसाईजी का यह व्यंग्य निबंध उस कथित बुद्धिजीवी पर तीक्ष्ण प्रहार करता है जो बातें तो क्रांति की करता है, लेकिन जिसका आचरण उसके विपरीत होता है। उपर्युक्त अंश मे निबंधकार अपने से संबंधित एक घटना का उल्लेख करते हुए अपने मन में पैदा हुए भ्रम को तत्कालीन हालात से जोड़ देता है। वह गाड़ी पकड़ने के लिए स्टेशन पर इंतजार कर रहा है। अधिकारियों से वह गाड़ी के आने का समय पूछता है, वहाँ नोटिस बोर्ड पर लगे टाइम-टैबिल में भी देखता है, फिर भी उसे विश्वास नहीं होता। नोटिस बोर्ड पर चिपके हुए टाइम-टेबिल पर भरोसा करे या नहीं इसी पर विचार करता हुआ लेखक आज़ादी के पच्चीस साल बाद की स्थितियों पर विचार करता है। इस अंश का यही संदर्भ है। स्वतंत्रता प्राप्ति के बाद देश का संविधान बना। उसमें नीति-निर्देशक सिद्धांत लिखे हुए हैं जिनके अनुसार कार्यपालिका को काम करना चाहिए। लेकिन सरकारें उन नीति-निर्देशक सिद्धांतों पर अमल तो दूर उनकी परवाह भी नहीं करती। लेखक गांधीजी के एक कथन कि आजादी प्राप्त होने के बाद 'हर आँख का आँसू पौंछा जायगा' उसे भी भूल दिया गया। अपने व्यंग्यात्मक अंदाज़ में वे यह प्रश्न करते हैं कि अभी तो यही तय नहीं है कि 'रुला कौन रहे हैं जाहिर है कि लोगों के दुख-दर्द दूर होने की बजाए उन्हें दूसरी - दूसरी बातों से गुमराह किया जा रहा है। एक तरफ स्वराज्य की बात है तो दूसरी तरफ समाजवाद की । लेकिन न तो आम आदमी को स्वराज्य मिला और न ही समाजवाद आया। सभी काम उससे उलट ही होते रहे। लेखक अपनी बात को आगे बढ़ाते हुए कहता है कि अब जब गरीबी हटाओं का नारा दिया जा रहा है तो वास्तव में कीमतें बढ़ रही हैं। एक लोकतांत्रिक देश में यदि कथनी और करनी में इतना अंतर हो तो इससे जनता की परेशानियाँ कितनी बढ़ जाएगी, इसका अनुमान लगाया जा सकता है। भारत के आजाद होने के बाद जो सरकारें बनी उन्होंने लोकतंत्र, समाजवाद और गरीबी हटाने के जो वादे किए वे कभी पूरे नहीं हुए। यहाँ इसी बात को लेखक ने व्यंग्य द्वारा कहा है। स्टेशन पर टाइम टेबल का चिपका होना और गाड़ी का उसके अनुसार न पहुँचना यहाँ ऐसा रूपक बन जाता है जो उस समय की राजनीतिक स्थितियों पर व्यंग्य का माध्यम बन जाता है। चिपकना क्रिया के द्वारा वे उन सिद्धांतों के चिपकने से जोड़ देते हैं जो दुकान पर साइनबोर्ड की तरह लगा तो है लेकिन जिस पर लिखी बातों का कोई अर्थ नहीं रह गया है। राजनीतिक अंतर्विरोध को उभारते हुए देश की विडंबनापूर्ण स्थिति का चित्रण करते हुए वे व्यंग्य उभारते हैं। इन बातों के परिप्रेक्ष्य में आप उपर्युक्त अंश की भाषा और शैली संबंधी विशेषताओं को उजागर कर सकते सहायक पुस्तकें परसाई रचनावली , राजकमल प्रकाशन, नई दिल्ली। मूल पाठ : निबंध बुद्धिजीवी बहुत थोड़े में संतुष्ट हो जाता है। उसे पहले दर्जे का किराया दे दो ताकि वह तीसरे में सफर करके पैसा बचा ले । एकाध माला पहना दो, कुछ श्रोता दे दो और भाषण के बाद थोड़ी तारीफ वह मान जाता है, इतने में। मैं भी विश्वविद्यालय में भाषण देकर संतुष्ट था। उस शहर से बीस मील इधर के स्टेशन से मैं तीसरे से पहले दर्जे में आ गया था, जिससे मेज़बानों को बुद्धिजीवी को तीसरे दर्जे से उतारने की शर्म न झेलनी पड़े। मैं दरवाज़े पर हेण्डिल पकड़े तब तक खड़ा रहा, जब तक उन्होंने मुझे देख नहीं लिया। ऐसा हो चुका है कि स्वागतकर्ता मुझे पहले दर्जे में तलाश कर रहे हैं और मैं चुपचाप तीसरे दर्जे से उतरकर उनका इंतज़ार कर रहा हूँ। जब वे मिलते हैं, तो दोनों पार्टियों को शर्म महसूस होती है। वे सोचते हैं कि थर्ड क्लासिये को बुला लिया। और मैं सोचता हूँ इन्होंने मुझे पकड़ लिया। कभी मौका मिला तो नज़र बचाकर प्लेटफार्म पर हूँ तीसरे दर्जे के सामने से सरककर पहले के सामने आ जाता हूँ और फिर बाबू को टिकिट इस तरह देता हूँ कि मेजबान जान न सके कि वह तीसरे दर्जे का है। 'श्रद्धेय के भी दर्जे होते हैं। तीसरे दर्जे का श्रद्धेय प्रेरणा नहीं देता। वह शर्म देता है। गांधीजी की बात अलग थी। वे तीसरे को भी पहले दर्जे की महिमा दे देते थे। हम तो पहल दर्जे में बैठकर भी तीसरे की हीनता अनुभव करते हैं। संत और बुद्धिजीवी में यही फर्क है। मुझे विशेष सावधान रहना पड़ता है। पाठ्यक्रम में आ गया हूँ। कोर्स का लेखक हो गया हूँ। कोर्स का लेखक वह पक्षी है, जिसके पाँवों में घुंघरू बाँध दिये गए हैं। उसे ठुमककर चलना पड़ता है। ये आभूषण भी हैं और बेड़ियाँ भी। रायल्टी मिलने लगती है तो जी होता है कि 'सत्साहित्य' ही लिखो, जिससे लड़के-लड़कियों का चरित्र बने। उसे आचार्यगण तुरंत गले लगा लेंगे। परेशानी यही है कि 'सत्साहित्य' कुल आठ-दस वाक्यों में आ जाता है, जैसे- सत्य बोलो, किसी को कष्ट मत दो, ब्रह्मचर्य से रहो, परायी स्त्री को माता समझो, आदि ।' एक तो बुद्धिजीवी, फिर कोर्स का बुद्धिजीवी- मुझे विशेष सावधान रहना पड़ता है। कितना ही प्रखर बुद्धिजीवी हो, अगर तीसरे दर्जे से उतरता हुआ देख लिया जाता है, तो उसका मनोबल घट जाता है। तीसरे दर्जे से उतरा और बुद्ध शाकाहारी होटल में ठहरा बुद्धिजीवी आधा बुझ जाता है। मैं मनोबल बनाये रखने के लिए पन्द्रह-बीस मील पहले तीसरे से पहले दर्जे में आ जाता हूँ और पेट चाहे पचा न सके, अच्छे मांसाहारी होटल में ठहरता हूँ। पहला दर्ज़ा और गोश्त बुद्धिजीवी को प्रखर बनाते हैं। लौटते में मैं तीसरे दर्जे में यह कहकर बैठ जाता हूँ कि पहला दर्ज़ा रात को असुरक्षित रहता है। यही बुद्धिजीवी की मिश्रित अर्थ-व्यवस्था है, जो देश की मिश्रित अर्थव्यवस्था के अनुरूप ही है। देश के प्रति बुद्धिजीवी बहुत जागरूक है। वह पहले दर्जे से उतरता और तीसरे में चढ़ता है। मेरे भाषण का विषय था 'आजादी के पच्चीस वर्ष सामने लड़कियाँ बैठी थीं, जिनकी शादी बिना दहेज के नहीं होने वाली थी । बैल की तरह मार्केट में उनके लिए पति खरीदना ही होगा। वर का बाप जचकी तक का खर्च जोड़कर ले लेगा। स्त्री के लिए अभी भी पत्नी के पद पर नौकरी सबसे सुरक्षित जीविका है। और लड़के बैठे थे, जिन्हें डिग्री लेने के बाद सिर्फ़ सिनेमा घर पर पत्थर फेंकने का काम मिलने वाला है। आज़ादी के पच्चीस वर्षों का यही हिसाब है। पर पिछले दो वर्षों से कहा जा रहा है कि देश में क्रांति हो रही है। बुद्धिजीवी इसे समझे और इस प्रक्रिया में सहयोगी बने। बुद्धिजीवी को क्रांति की बात करने में क्या लगता है। वह सारा गुस्सा सरकार पर उतार देता है। इससे वाहवाही मिलती है, वह साहसी कहलाता है, लोकप्रिय होता है मगर यह छद्म क्रांतिकारिता है। ऐसा लेखक सरकार पर नाटकीय हमले करके सारी क्रांतिविरोधी बुर्जुआ ताकतों को बचा लेता है। इस तरह वह बुर्जुआसमर्थक हो जाता है। लुकाच का तो यही निष्कर्ष है। भाँग है तो मैंने क्रांतिकारिता की बात की। तीन पहले दर्जे का किराया और पेट में मुर्गा बुद्धिजीवी को क्रांतिकारी बना देता है। मुर्गा दिन में सबसे पहले क्रांति का आह्वान करता है। क्रांति की बाँग देता है और फिर घूड़े पर दाने बीनने लगता है। भारतीय बुद्धिजीवी का भी यही हाल है। क्रांति की बाँग, घूड़े पर दाने चुगना और हलाल होने का इंतज़ार करना । यों दूध और कलाकंद खानेवाले भी अपने को क्रांतिकारी बुद्धिजीवी कहते हैं, पर मैं नहीं मानता। लौटने के लिए स्टेशन पहुंचा तो टहलते हुए सोचने लगा इन पच्चीस वर्षों ने क्या दिया? इस समय मेरी क्या चिंता है। क्या मैं क्रांति की बात सोच रहा हूँ? नहीं, मुझमें यात्रा की घबराहट है। बर्थ की घबराहट है। मैं बार-बार टिकिट निकालकर देखता हूँ। आज का ही है? कहीं जाली तो नहीं है? रिजर्वेशन सही है कि नहीं? कोई भरोसा मुझे गाड़ी के समय की चिंता है। मैं चिपका हुआ टाइम-टेबिल देखता हूँ। कहीं ऐसा तो नहीं है कि गाड़ी निकल गयी हो । टाइम-टेबिल देखता हूँ। पर मुझे इस पर भरोसा नहीं। यह पुराना भी हो सकता है। मैं वहीं खड़े बाबू से पूछता हूँ। वह कहता है, * आपने अभी तो वह चिपका हुआ टाइम-टेबिल देखा है। मैं कहता हूँ 'चिपके का क्या भरोसा ! पच्चीस सालों से क्या-क्या नहीं चिपका है इस देश में संविधान के निर्देशक सिद्धांत चिपके हैं। पर अमल नहीं । चिपका है गांधीजी का वाक्य - 'स्वराज्य में हर आँख का आँसू पोंछा जायगा । मगर यही तय नहीं हो पा रहा कि रुला कौन रहे हैं। पचपन करोड़ के हाथों में एक-एक रुमाल दे दिया गया है कि लो, एक दूसरे के स्वराज्य के आँसू पोंछो । चिपके कागज़ का क्या भरोसा । समाजवादी ढंग का नारा चिपका था। पर काम सब बेढ़ंगा हो रहा था। फिर जनतांत्रिक समाजवाद' चिपक गया। फिर 'समाजवाद चिपका। अब 'गरीबी हटाओ' चिपका है। मगर कीमतें बढ़ रही हैं। चिपके कागज़ का कोई भरोसा नहीं रह गया। बाबू मुझे गाड़ी का समय बताता है। पर मैं एक बाबू पर भरोसा नहीं करता। एक पर भरोसा करके नागपुर में भुगत चुका हूँ। उसने कहा था कि यह गाड़ी बैतूल रुकती है। पर बाद में मालूम हुआ कि नहीं रुकती। मैं दूसरे बाबू से पूछता हूँ। थोड़ा आश्वस्त होता मैं अब काले तख्ते पर देखता हूँ । लिखा है- 'राइट टाइम । मुझे भरोसा नहीं होता । कल का लिखा हो और मिटाया न गया हो। या कोई और गाड़ी 'राइट टाइम' हो लेकिन लिख इसके सामने दिया गया हो। मैं फिर दो बाबुओं से पूछता हूँ, जो कहते हैं कि गाड़ी 'राइट टाइम' है। फिर भी मुझे विश्वास नहीं होता। गाड़ी समय से पहले भी आ सकती है और लेट भी । अब मुझे समय की चिंता लग गयी है। रेलवे की घड़ी का भरोसा नहीं। महीनों बन्द पड़ी रहती हैं ये घड़ियाँ। अपनी घड़ी देखता हूँ पर उस पर भी मुझे भरोसा नहीं। पता नहीं, कब चाबी दी। फिर इन घड़ियों का कोई ठिकाना है। मैं एक- दो लोगों से समय और पूछ अब मैं प्लेटफार्म पर खड़ा गाड़ी का इंतज़ार कर रहा हूँ। मैं जानता हूँ गाड़ी पूर्व से आती है, पर मैं पश्चिम की तरफ भी देखता हूँ। दोनों तरफ से गाड़ी का इंतजार करता हूँ। कोई ठिकाना नहीं है। पूर्व से आने वाली गाड़ी पश्चिम से भी आ सकती है। सोचता हूँ - मुझे हो क्या गया है? इतना अनिश्चय, इतना अविश्वास ! क्या आज़ादी के पच्चीस वर्षों ने यही अनिश्चय और अविश्वास की मानसिकता दी है हमारी पीढ़ी को? और यही हम आगामी पीढ़ी को विरासत में दे रहे हैं? जिस रास्ते पर चल रहे हैं, वह 'समाजवाद मार्ग' है, पर ले कहीं और जा रहा है। महात्मा गांधी मार्ग पर सारे ठग रहते हैं। रवीन्द्र मार्ग पर बूचड़खाना खुला है। परीक्षा में कोई बैठता है, और पास दूसरा हो जाता है। सारे देश में शक्कर के दाम दो रुपये किलो निश्चित किये गए हैं, पर इस घोषणा के बाद ही उसका दाम चार रुपये से बढ़कर सवा चार रुपये हो जाता है। सहकारी दूकान के सामने कतार लगी है और पीछे के दरवाज़ों से चीजें कालाबाजार में चली जा रही हैं। क्षेत्र में काम कोई करता है और टिकिट दूसरे को मिल जाती है। हम किसी को महान् भ्रष्टाचारी घोषित करते हैं और वह सदाचार - अधिकारी बना दिया जाता है। अनिश्चय और अविश्वास ! दवा की शीशी पर नाम सही है, पर पता नहीं क्या खा रहे हैं। हनुमानभक्त मेरा एक मित्र कहता है, अब आदमी पर भरोसा नहीं रहा। कुछ निश्चित नहीं है। अब तो हनुमानजी से प्रार्थना करते हैं कि अब के जब राम के काम से गन्ध-मादन जाओ तो हमारे लिए भी पेचिश की दवा लेते आना। # गाड़ी आती है। तीसरे दर्जे के श्रद्धेय जब अपनी सुरक्षित बर्थ पर जाते हैं, तो देखते हैं कि वहाँ कोई दूसरा बिस्तर फैला रहा है।